
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1431 


ΑΠΟΦΑΣΕΙΣ 

Αριθμ. 66929/Δ3 

Τροποποίηση της υπουργικής απόφασης με 
αριθμ. πρωτ. 65475/Δ3/20-04-2017 (ΦΕΚ 1369/ 
τ.Β/21-04-2017) «Πρόσκληση υποψηφίων για 
πρόσληψη προσωρινών αναπληρωτών και ωρο¬ 
μισθίων από τους κλάδους του Ειδικού Εκπαι¬ 
δευτικού Προσωπικού(Ε.Ε.Π.) και αναπληρωτών 
από τον κλάδο ΔΕΙ Ειδικού Βοηθητικού Προσω¬ 
πικού (Ε.Β.Π.) για τις δομές της Ειδικής Αγωγής 
(Σ.Μ.Ε.Α.Ε. ,ΚΕ.Δ.Δ.Υ., Ε.Δ.Ε.Α.Υ. καθώς και για την 
εξειδικευμένη υποστήριξη μαθητών που φοιτούν 
σε σχολικές μονάδες της Γενικής Παιδείας) για το 
σχολικό έτος 2017-2018». 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α.Του άρθρου 46 του ν. 4465/2017 «Ενσωμάτωση στην 
εθνική νομοθεσία της Οδηγίας 2014/92/ΕΕ του Ευρωπα¬ 
ϊκού Κοινοβουλίου.και άλλες διατάξεις». 

β. Του άρθρου τρίτου «Ρύθμιση θεμάτων εκπαιδευ¬ 
τικού προσωπικού», παρ. 1 του ν. 4395/2016 (ΦΕΚ 
110/Α/08-06-2016) «Κύρωση του Μνημονίου Συνεργα¬ 
σίας μεταξύ του Υπουργείου Εξωτερικών της Ελληνικής 
Δημοκρατίας και του Υπουργείου Εξωτερικών της Δη¬ 
μοκρατίας του Αζερμπαϊτζάν σε θέματα Ευρωπαϊκής 
Ένωσης και άλλες διατάξεις». 

γ. Του άρθρου 1, παρ. 1 του ν. 1256/1982 (ΦΕΚ 65 
Α/31.5.1982) «Για την πολυθεσία, την πολυαπασχόλη- 
ση και την καθιέρωση ανωτάτου ορίου απολαβών στο 
δημόσιο τομέα καθώς και για το Ελεγκτικό Συνέδριο, το 
Νομικό Συμβούλιο του Κράτους και άλλες διατάξεις». 

δ. Των άρθρων 1 και 6 του ν. 3454/2006 (ΦΕΚ 75/Α/ 
7.4.2006) «Ενίσχυση της οικογένειας και λοιπές διατάξεις». 

ε.Του ν. 3528/2007 (ΦΕΚ 26/Α/9.2.2007) «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.», όπως ισχύει. 

στ. Της περίπτωσης Α' της παραγράφου 2 και της πα¬ 
ραγράφου 8 του άρθρου 35 του ν. 1566/1985 (ΦΕΚ 167 
τ.Α') «Δομή και λειτουργία της πρωτοβάθμιας και δευ¬ 
τεροβάθμιας εκπαίδευσης και άλλες διατάξεις», με την 


οποία συνιστώνται οι κλάδοι του Ε.Ε.Π. και ορίζονται τα 
τυπικά προσόντα διορισμού τους. 

ζ.Των περιπτώσεων α),β) και γ) της παραγράφου 4, των 
περιπτώσεων α),β) και γ) της παραγράφου 5 και των πε¬ 
ριπτώσεων α) έως γ) της παραγράφου 10 και της παρ. 15 
του άρθρου 3 του ν. 2817/2000 «Εκπαίδευση των ατόμων 
με ειδικές εκπαιδευτικές ανάγκες και άλλες διατάξεις». 

η. Των παραγράφων 3 και 4 του μέρους Β'του άρθρου 
4 του ν. 2817/2000 (ΦΕΚ 78/τ.Α') «Εκπαίδευση των ατό¬ 
μων με ειδικές εκπαιδευτικές ανάγκες και άλλες διατά¬ 
ξεις» όπωςτροποποιήθηκαν και συμπληρώθηκαν με την 
παρ. 19 του άρθρου 6 του ν. 3027/2002 και την παρ. 4 
του άρθρου 23 του ν. 3699/2008 (ΦΕΚ 199/τ.Α') «Ειδική 
Αγωγή και Εκπαίδευση ατόμων με αναπηρία ή με ειδι¬ 
κές εκπαιδευτικές ανάγκες» με τις οποίες προβλέπεται η 
πρόσληψη Ε.Ε.Π. και Ε.Β.Π. με σχέση εργασίας ιδιωτικού 
δικαίου ορισμένου χρόνου. 

θ. Της παραγράφου 6 του άρθρου 2 του ν. 3194/2003 
(ΦΕΚ 267/τ.Α') «Ρύθμιση εκπαιδευτικών θεμάτων και 
άλλες διατάξεις». 

ι. Της παραγράφου 4, του άρθρου 13 του ν. 3149/2003 
(ΦΕΚ 141 τ. Α') «Εθνική Βιβλιοθήκη της Ελλάδας, Δημό¬ 
σιες Βιβλιοθήκες και άλλες διατάξεις». 

ια.Της παραγράφου 5 και της παρ. 2 του άρθρου 8 του 
ν. 3194/2003 (ΦΕΚ 267/τ.Α'), όπως αυτός συμπληρώθηκε 
και τροποποιήθηκε με το άρθρο 2 παρ.3 και το άρθρο 9 
παρ.6 του ν. 3848/2010 που τροποποιήθηκε με την παρ. 
22 του άρθρου 36 του ν. 4186/2013 και την παρ.5 του 
άρθρου 28 του ν. 4186/2013 (ΦΕΚ 193/τ.Α'). 

ιβ. Της παρ. 1 του άρθρου 17 και του άρθρου 18 του 
ν. 3699/2008 (ΦΕΚ 199/τ. Α') «Ειδική Αγωγή και Εκπαίδευ¬ 
ση ατόμων με αναπηρία ή με ειδικές εκπαιδευτικές ανά¬ 
γκες», όπως συμπληρώθηκαν με τις περιπτώσεις α) και 
β) της παραγράφου 5 του άρθρου 56 του ν. 3966/2011 
(ΦΕΚ 118/Α). 

ιγ. Της παραγράφου 4 του άρθρου 24 του ν. 3699/2008. 
ιδ. Της περίπτωσης ζ) της παραγράφου 2 του άρθρου 
56 του ν. 3966/2011 (ΦΕΚ 118 τ.Α') «Θεσμικό πλαίσιο των 
Πρότυπων Πειραματικών Σχολείων, Ιδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις». 

ιε. Του άρθρου 6 παρ. 7 «Κέντρο Πιστοποίησης Ανα¬ 
πηρίας» του ν. 3863/2010(115/Α ) όπως τροποποιήθηκε 













13436 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ431/26.04.2017 


με την παρ. 2 του ν. 3966/2011 (170/ Α') και αντικατα- 
στάθηκε με την παρ. 2 του άρθρου 17 του ν. 4058/2012 
(ΦΕΚ63 Α'). 

ιστ.Του άρθρου 28 του ν. 4186/2013 (ΦΕΚ 193/Α') και 
της παρ. 11 του ιδίου όπως αντικαταστάθηκαν από τις 
διατάξεις του άρθρου 50 του ν. 4386/2016 (ΦΕΚ 83/Α'). 

2. Το π.δ. 410/1988 (ΦΕΚ 191/Α/30.8.1988) «Κωδικο¬ 
ποίηση σε ενιαίο κείμενο των διατάξεων της κείμενης 
νομοθεσίας, που αφορούν το προσωπικό με σχέση ερ¬ 
γασίας ιδιωτικού δικαίου του Δημοσίου, των Οργανι¬ 
σμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου». 

3. Το άρθρο 13 του π.δ. 1/2003 (ΦΕΚ Ι/τ.Α') «Σύνθεση 
συγκρότηση και λειτουργία συμβουλίων πρωτοβάθμιας 
και δευτεροβάθμιας εκπαίδευσης και ειδικής αγωγής, 
αρμοδιότητες αυτών κ.λπ.». 

4. Το π.δ. 125/2016 (Α'210) με θέμα «Διορισμός Υπουρ¬ 
γών, Αναπληρωτών Υπουργών και Υφυπουργών». 

5. Την 3353/2015 απόφαση του ΣτΕ και την 458/2011 
Γνωμοδότηση του Νομικού Συμβουλίου του Κράτους, 
Τμήμα Γ'. 

6. Την με αρ. 106685/Δ3/29-06-2016 υπουργική από¬ 
φαση «Συγκρότηση Επιτροπής για εξέταση συνάφειας 
των διδακτορικών και μεταπτυχιακών τίτλων» (ΦΕΚ 
2087/ΕΓ). 

7. Τη με αρ. 64055/Δ3/13-04-2017 υπουργική απόφαση 
(ΦΕΚ 1326/Β/19-04-2017) «Καθορισμός προϋποθέσεων, 
κριτηρίων και διαδικασίας πρόσληψης α) προσωρινών 
αναπληρωτών και ωρομισθίων Ειδικού Εκπαιδευτικού 
Προσωπικού (Ε.Ε.Π) και β) προσωρινών αναπληρωτών 
Ειδικού Βοηθητικού Προσωπικού ( Ε.Β.Π.) για τις δομές 
της Ειδικής Αγωγής - ΚΕ.Δ.Δ.Υ. ,Ε.Δ.Ε.Α.Υ, Σ.Μ.Ε.Α.Ε., κα¬ 
θώς και στην εξειδικευμένη υποστήριξη μαθητών που 
φοιτούν σε σχολικές μονάδες της Γεν. Παιδείας. 

8. Το με αρ. 6459/20-04-2017 έγγραφο του ΑΣΕΠ. 

9. Τη με αρ. 65207/Β1/20-04-2017 βεβαίωση του άρ¬ 
θρου 24 του ν. 4270/2014 όπως τροποποιήθηκε και 
αντικαταστάθηκε με το άρθρο 6 του ν. 4337/2015 περί 
μη πρόκλησης δαπάνης σε βάρος του τακτικού προϋ¬ 
πολογισμού του ΥΠ.Π.Ε.Θ., αποφασίζουμε: 

Τροποποιούμε στην με αρ. πρωτ. 65475/Δ3/ 
20-04-2017 (ΦΕΚ 1369/Β') στα εξής σημεία: 

Α. Στο μέρος «I. Δικαιολογητικά» η παρ. 2γ αντικαθί¬ 
σταται ως εξής: 

«Υπεύθυνη δήλωση του υποψηφίου στην οποία δη¬ 
λώνεται ότι: 

• Επιθυμεί να προσληφθεί ως αναπληρωτής ή και ωρο¬ 
μίσθιος. 

• Έχει εκπληρώσει τις στρατιωτικές του υποχρεώσεις 
ή έχει οριστικά, νόμιμα, απαλλαγεί από αυτές ή θα προ¬ 
σληφθεί όταν έχουν εκπληρωθεί οι στρατιωτικές του 
υποχρεώσεις ή νόμιμα απαλλαγεί από αυτές, κατά το 
χρόνο διορισμού (για τους άνδρες). 

• Δεν απολύθηκε από θέση υπηρεσίας του δημόσιου 
τομέα λόγω πειθαρχικού παραπτώματος ή άλλης αιτίας 
που συνεπάγεται οριστική απόλυση ή λόγω ανεπάρκειας 
κατά την εκτέλεση καθηκόντων. 

• Δεν διώκεται ποινικά ή δεν έχει καταδικασθεί για αδί¬ 
κημα, το οποίο αποτελεί σύμφωνα με τον υπαλληλικό 
κώδικα κώλυμα διορισμού στο Δημόσιο. 


• Είναι υγιής και θα υποβάλει σχετικό πιστοποιητικό ότι 
είναι κατάλληλος για τα καθήκοντα της θέσης πρόσλη¬ 
ψης, όπως ορίζεται στο άρθρο 7 του ν. 4210/2013 ΦΕΚ 
254/τ.Α'/21-11-2013, εντός μηνός από την ημερομηνία 
πρόσληψής του. 

■ Θα απενεργοποιήσει άμεσα την αίτησή του στους 
ενιαίους πίνακες αναπληρωτών εκπαιδευτικών της Κε¬ 
ντρικής Υπηρεσίας του Υπουργείου Παιδείας, Έρευνας 
και Θρησκευμάτων, στην περίπτωση που περιλαμβά¬ 
νεται σε αυτούς, μόλις προσληφθεί σε έναν από τους 
κλάδους της παρούσας. 

Το αντίγραφο ποινικού μητρώου και το πιστοποιητι¬ 
κό στρατολογίας (τύπου Α) αναζητούνται αυτεπάγγελτα 
από την υπηρεσία (στην περίπτωση που η στρατιωτική 
θητεία έχει ήδη εκπληρωθεί κατάτη διάρκεια υποβολής 
αιτήσεων). Στην περίπτωση όμως που η στρατιωτική 
θητεία ή η νόμιμη απαλλαγή από αυτήν, εκπληρωθεί 
μετά την προθεσμία υποβολής αιτήσεων τότε το πιστο¬ 
ποιητικό στρατολογίας (τύπου Α) κατατίθεται από τον 
υποψήφιο κατά το διορισμό του. Υποψήφιος που κατά 
το διορισμό του (σύμφωνα με την σειρά του στον ορι¬ 
στικό πίνακα κατάταξης) δεν προσκομίσει το εν λόγω 
πιστοποιητικό, ανακαλείται η πρόσληψή του. 

Β. Στο μέρος « I. Δικαιολογητικά» στην παρ.2 προστί¬ 
θεται εδάφιο «η», ως εξής: 

«η. Οπου απαιτείται Άδεια άσκησης επαγγέλματος ή 
άλλες επαγγελματικές άδειες, βεβαιώσεις-πιστοποιητι- 
κά, τότε αυτά κατατίθενται από τον υποψήφιο με την 
αίτησή του και εντός της προβλεπομένης προθεσμίας 
υποβολής αιτήσεων». 

Γ. στο μέρος « I. Δικαιολογητικά» η παρ. 7 αντικαθί¬ 
σταται, ως εξής: 

«7. Σύμφωνα με το άρθρο 6 παρ. 7 «Κέντρο Πιστοποί¬ 
ησης Αναπηρίας» του ν. 3863/2010 (ΦΕΚ 115 Α') όπως 
τροποποιήθηκε με την παρ. 2 του ν. 3966/2011 (ΦΕΚ 170 
Α') και αντικαταστάθηκε με την παρ. 2 του άρθρου 17 
του ν. 4058/2012 (ΦΕΚ 63 Α'), εκτός του πιστοποιητικού 
ΚΕ.Π.Α. γίνονται δεκτά και πιστοποιητικά, σε ισχύ, από 
τις κάτωθι Υγειονομικές Επιτροπές: 

1. Ανώτατη Υγειονομική Επιτροπή Στρατού (Α.Σ.Υ.Ε.), 

2. Ανώτατη Υγειονομική Επιτροπή Ναυτικού (Α.Ν.Υ.Ε.), 

3. Ανώτατη Υγειονομική Επιτροπή Αεροπορίας (Α.Α.Υ.Ε.), 

4. Ανώτατη Υγειονομική Επιτροπή της Ελληνικής Αστυ¬ 
νομίας και 

5. Ανώτατη Υγειονομική Επιτροπή του Πυροσβεστικού 
Σώματος. 

Ελλείψει των ανωτέρω πιστοποιητικών, κατ'εξαίρεση 
και στο πλαίσιο της παρούσας πρόσκλησης, γίνονται 
δεκτές βεβαιώσεις πιστοποίησης ποσοστού αναπηρίας 
που έχουν εκδοθεί από τις Α/θμιες υγειονομικές επι¬ 
τροπές των νομαρχιών, της περιφέρειας ή των φορέων 
κοινωνικής ασφάλισης οι οποίες λειτουργούσαν μέχρι 
την έναρξη ισχύοςτων ΚΕΠΑ (01-09-2011), αν πρόκειται 
για επ' αόριστον κρίση ή άλλως μέχρι την ημερομηνία 
που λήγει η ισχύς τους, αλλά οι υποψήφιοι οφείλουν 
να προσκομίσουν πιστοποιητικό από Κ.Ε.Π.Α. κατά την 
πρόσληψή τους. 

Δεν γίνονται δεκτά όσα εκ των εν λόγω πιστοποιη¬ 
τικών, χαρακτηρίζουν την πάθηση ως «χρόνια», χωρίς 

να αναφέρεται ρητά η επ'αόριστον (ή η εφ'όρου ζωής) 
ισχύς τους ή η ισχύς τους έχει λήξει. 

Δ. στην ενότητα ΑΝΑΡΤΗΣΗ ΠΙΝΑΚΩΝ-ΥΠΟΒΟΛΗ ΕΝ¬ 
ΣΤΑΣΕΩΝ το εδάφιο «Οι αιτήσεις με τα δικαιολογητικά 

των αναπληρωτών.στις περιπτώσεις που αυτό 

κρίνεται απαραίτητο.» αντικαθίσταται ως εξής: 

«Οι αιτήσεις με τα δικαιολογητικά των αναπληρωτών 
ΕΕΠ και ΔΕ 1-ΕΒΠ αποστέλλονται από τις αρμόδιες Πε¬ 
ριφερειακές Διευθύνσεις Εκπαίδευσης με ηλεκτρονικό 
ταχυδρομείο (ιγίβιΙ) (άίΙοίοΙθ9ίΐίΙο-ράθ@35θρ.9ΐ') ή μέσω 
τηλεομοιοτυπίας (ίθχ) (210-6400686) στο ΑΣΕΠ για έλεγ¬ 
χο, στις περιπτώσεις που κρίνεται αυτό απαραίτητο». 

Ε. στην ενότητα ΑΝΑΡΤΗΣΗ ΠΙΝΑΚΩΝ-ΥΠΟΒΟΛΗ ΕΝ¬ 
ΣΤΑΣΕΩΝ στο εδάφιο «Η ανωτέρω απόφαση αποστέλλε- 

ται στην αρμόδια Περιφερειακή Δ/νση Εκπ/σης. 

για το σχολ. έτος 2016-2017» αντικαθίσταται ως εξής: 

«Η ανωτέρω απόφαση αποστέλλεται στην αρμόδια Πε¬ 
ριφερειακή Δ/νση Εκπ/σης προκειμένου να συνταχθούν 
οι τελικοί πίνακες κατάταξης των αναπληρωτών εκπαι¬ 
δευτικών των κλάδων ΕΕΠ και ΔΕΙ-Ειδικού Βοηθητικού 
Προσωπικού, για το σχολ. έτος 2017-2018». 

ΣΤ. στο ΠΑΡΑΡΤΗΜΑ I. ΑΙΤΗΣΗ - ΔΗΛΩΣΗ ΥΠΟΨΗ¬ 
ΦΙΟΥ ΓΙΑ ΠΡΟΣΛΗΨΗ ΑΝΑΠΛΗΡΩΤΗ Ή ΩΡΟΜΙΣΘΙΟΥ 
Ε.Ε.Π. ΣΕ Σ.Μ.Ε.Α.Ε. ΚΑΙ ΚΕ.Δ.Δ.Υ. στο μέρος «Δηλώνω 


υπεύθυνα και εν γνώσει των συνεπειών του άρθρου 8 
του ν. 1599/1986» προστίθεται εδάφιο, ως εξής: 

«Στην περίπτωση που ολοκληρώσω τη στρατιωτική 
μου θητεία ή νομίμως απαλλαγώ από αυτή μετά την προ¬ 
θεσμία υποβολής αιτήσεων, οφείλω με το διορισμό μου 
να καταθέσω το πιστοποιητικό στρατολογίας «Τύπου Α». 

Ζ. στο ΠΑΡΑΡΤΗΜΑ II. ΑΙΤΗΣΗ - ΔΗΛΩΣΗ ΥΠΟΨΗΦΙΟΥ 
ΓΙΑ ΠΡΟΣΛΗΨΗ ΑΝΑΠΛΗΡΩΤΗ Ε.Β.Π. ΣΕ Σ.Μ.Ε.Α.Ε. ΚΑΙ 
ΚΕ.Δ.Δ.Υ. στο μέρος «Δηλώνω υπεύθυνα και εν γνώσει 
των συνεπειών του άρθρου 8 του ν. 1599/1986» προστί¬ 
θεται εδάφιο, ως εξής: 

«Στην περίπτωση που ολοκληρώσω τη στρατιωτική 
μου θητεία ή νομίμως απαλλαγώ από αυτή μετά την προ¬ 
θεσμία υποβολής αιτήσεων, οφείλω με το διορισμό μου 
να καταθέσω το πιστοποιητικό στρατολογίας «Τύπου Α». 

Κατά τα λοιπά η υπουργική απόφαση με αρ. πρωτ. 
65475/Δ3/20-04-2017 (ΦΕΚ1369/Β') παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 24 Απριλίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ431/26.04.2017 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























